**VIDINIS KANALAS. PRANEŠĖJŲ APSAUGA**

**Pranešimus apie pažeidimus VšĮ Jonavos ligoninėje gali pateikti** bet kuris asmuo, kurį su Ligonine sieja ar siejo darbo ar sutartiniai santykiai (pvz., praktikos, savanoriškos veiklos ir pan.) arba įdarbinimo ar kiti ikisutartiniai santykiai, taip pat, steigėjo atstovai.

**Pranešimai teikiami**siekiant apsaugoti viešąjį interesą. Informacija pateikta siekiant apginti išskirtinai asmeninius interesus nebus laikoma pranešimu.  
**Pranešimus pateikusiems**asmenims gali būti taikomos apsaugos, skatinimo ir pagalbos priemonės Lietuvos Respublikos pranešėjų apsaugos įstatymo ir Informacijos apie pažeidimus Viešojoje įstaigoje Jonavos ligoninėje teikimo aprašo nustatyta tvarka

**PRANEŠTI GALITE APIE JONAVOS LIGONINĖJE:**

galbūt rengiamą, daromą ar padarytą nusikalstamą veiką;  
administracinį nusižengimą;  
tarnybinį nusižengimą ar darbo pareigų pažeidimą;  
šiurkštų privalomų profesinės etikos normų pažeidimą;  
ar kitą grėsmę viešajam interesui keliantį arba jį pažeidžiantį teisės pažeidimą, apie kuriuos sužinote iš savo turimų ar turėtų tarnybos, darbo arba sutartinių santykių su Jonavos ligonine.

**PRANEŠIMO PATEIKIMO BŪDAI:**

Asmuo, teikiantis informaciją apie pažeidimą Ligoninėje, ją gali pateikti vienu iš šių būdų:

- [**UŽPILDYTI PRANEŠIMO FORMĄ**](https://www.jonavosligonine.lt/index.php/2015-05-08-08-25-51/testas?download=109:pranesimo-forma) **ir:**

**arba** pareikti Ligoninės elektroninio pašto adresu: [pranesk@jonavosligonine.lt](mailto:pranesk@jonavosligonine.lt)

**arba** atsiųsti paštu Kompetentingam subjektui, adresu: Žeimių g. 19, Jonava (Viešoji įstaiga Jonavos ligoninė) su žyma „Kompetentingam subjektui asmeniškai“; tokiu atveju sekretorius - referentas neplėšia voko, o jį nedelsiant perduoda šiuo įsakymu paskirtam kompetentingam asmeniui;

- **TIESIOGIAI** atvykęs pas Kompetentingą subjektą, adresu: Žeimių g. 19, Jonava (Ligoninės administracijos patalpose)

Kai pranešimas susijęs su atveju, reikalaujančiu operatyvių veiksmų, informaciją apie pažeidimą galima pateikti Kompetentingam subjektui telefonu **+370 349 69102**. Tokiu atveju, asmuo, teikiantis informaciją apie pažeidimą Ligoninėje, turi aiškiai įvardinti, kad tai yra informacija, teikiama vadovaujantis Pranešėjų apsaugos įstatymu ir kiek galima išsamiau pateikti informaciją ir:

1. arba, susitaria dėl susitikimo su kompetentingu subjektu ir per 1 darbo dieną užpildo pranešimo apie pažeidimą formą arba pateikia laisvos formos pranešimą, turintį Pranešimo formoje nurodytą informaciją. Asmens, teikiančio informaciją apie pažeidimą, prašymu, pagal šio asmens teikiamą informaciją, pranešimą gali užpildyti Kompetentingas subjektas. Tokiu atveju, kompetentingas subjektas surašytą dokumentą garsiai perskaito ir/ar leidžia susipažinti asmeniui, teikiančiam informaciją apie pažeidimą, o pastarasis asmuo jį pasirašydamas patvirtina, kad duomenys surašyti teisingai;

2. arba, sutinka, kad kompetentingas subjektas dokumentuotų žodžiu teikiamą informaciją apie pažeidimą surašydamas kuo tikslesnį pokalbio protokolą. Kompetentingas subjektas informuoja apie pažeidimą pateikusiam asmeniui galimybę per vieną darbą dieną patikrinti ir ištaisyti surašytą pokalbio protokolą ir išreikšti savo sutikimą jį pasirašant. Nepasinaudojus šia galimybe, preziumuojama, kad su protokolo turiniu yra sutinkama.

**Užtikriname asmens ir jo pateiktos informacijos konfidencialumą.**

! Žinomai melagingos informacijos, taip pat valstybės ar tarnybos paslaptį sudarančios informacijos pateikimas nesuteikia asmeniui garantijų pagal Lietuvos Respublikos pranešėjų apsaugos įstatymą.

Žinomai melagingą informaciją pateikęs arba valstybės ar tarnybos paslaptį ar profesinę paslaptį atskleidęs asmuo atsako teisės aktų nustatyta tvarka.

**AKTUALŪS TEISĖS AKTAI**  
[Lietuvos Respublikos pranešėjų apsaugos įstatymas](https://www.e-tar.lt/portal/lt/legalAct/2986b360db3611e7910a89ac20768b0f)   
[Lietuvos Respublikos Vyriausybės 2018 m. lapkričio 14 d. nutarimas Dėl Lietuvos Respublikos pranešėjų apsaugos įstatymo įgyvendinimo](https://www.e-tar.lt/portal/lt/legalAct/c5d99180ed8a11e88568e724760eeafa)

Informacijos apie pažeidimus Viešojoje įstaigoje Jonavos ligoninėje teikimo aprašas

[Įsakymas dėl pranešėjų tvarkos](https://www.jonavosligonine.lt/index.php/2015-05-08-08-25-51/testas?download=94:isakymas-del-praneseju-tvarkos)